|  |
| --- |
| grb  **REPUBLIKA HRVATSKA**  **KRAPINSKO-ZAGORSKA ŽUPANIJA**  **OPĆINA STUBIČKE TOPLICE**  **NAČELNIK** |

KLASA:601-01/21-01/20

URBROJ:2113/03-03-21-1

Stubičke Toplice, 15.09.2021.

Na temelju članka 46. st. 2. t. 23. Statuta Općine Stubičke Toplice (Službeni glasnik Krapinsko-zagorske županije br. 16/09, 9/13, 15/18 i 7/21), načelnik Općine Stubičke Toplice donosi sljedeću

**O D L U K U**

**I.**

Predlaže se Općinskom vijeću Općine Stubičke Toplice donošenje Odluke o izmjenama i dopunama Odluke o utvrđivanju kriterija za određivanje plaća zaposlenih u Dječjem vrtiću ZVIREK Stubičke Toplice (Službeni glasnik Krapinsko-zagorske županije br. 8/10, 14/10, 34a/14 i 33/19).

**II.**

Sastavni dio ove Odluke je tekst prijedloga Odluke i Obrazloženje.

**III.**

Prijedlog Odluke o izmjenama i dopunama Odluke o utvrđivanju kriterija za određivanje plaća zaposlenih u Dječjem vrtiću ZVIREK Stubičke Toplice upućuje se na usvajanje Općinskom vijeću Općine Stubičke Toplice.

OPĆINSKI NAČELNIK

Josip Beljak, dipl.ing.agr.

DOSTAVITI:

1. Općinsko vijeće Općine Stubičke Toplice

2. Arhiva, ovdje

**OBRAZLOŽENJE**

**uz tekst prijedloga Odluke o izmjenama i dopunama Odluke o utvrđivanju kriterija za određivanje plaća zaposlenih u Dječjem vrtiću ZVIREK Stubičke Toplice**

PRAVNA OSNOVA za donošenje ove Odluke je članak 25. t. 16. Statuta Općine Stubičke Toplice (Službeni glasnik Krapinsko-zagorske županije br. 16/09, 9/13, 15/18 i 7/21) i članak 57. stavak 6. Statuta Dječjeg vrtića ZVIREK, KLASA:601-07/19-01/01, UBROJ:2113-27-04-19-5 od 17.06.2019. g. i KLASA: 601-05/21-02/26, URBROJ:2113-27-04-21-2 od 15.07.2021. g.

Odlukom o utvrđivanju kriterija za određivanje plaća zaposlenih u Dječjem vrtiću ZVIREK Stubičke Toplice (Službeni glasnik Krapinsko-zagorske županije br. 8/10, 14/10, 34A/14 i 33/19), propisuju se mjerila za određivanje plaća zaposlenih u Dječjem vrtiću ZVIREK u Stubičkim Toplicama, dok se člankom 4. Odluke određuju koeficijenti za obračun plaće zaposlenika.

U članku 4. dodaje se stavak 3. kojim se određuje koeficijent za obračun plaće kada se radni odnos zasniva s osobom koja ne ispunjava propisane uvjete iz članka 24. Zakona o predškolskom odgoju i obrazovanju (Narodne novine br. 10/97, 107/07, 94/13 i 98/19, dalje: Zakon), a na temelju odredbe članka 26. stavka 5. Zakona.

OPĆINSKI NAČELNIK

Josip Beljak, dipl.ing.agr.

PRIJEDLOG

KLASA:601-01/21-01/20

URBROJ:2113/03-01-21-

Stubičke Toplice, \_\_\_\_\_\_ 2021.

Na temelju članka 25. t. 16. Statuta Općine Stubičke Toplice (Službeni glasnik Krapinsko-zagorske županije br. 16/09, 9/13, 15/18 i 7/21), u vezi sa člankom 57. stavkom 6. Statuta Dječjeg vrtića ZVIREK (KLASA:601-07/19-01/01, UBROJ:2113-27-04-19-5 od 17.06.2019. g. i KLASA:601-05/21-02/26, URBROJ:2113-27-04-21-2 od 15.07.2021. g.), Općinsko vijeće Općine Stubičke Toplice na svojoj \_\_. sjednici, održanoj dana \_\_\_\_\_\_\_\_\_\_ 2021. godine donosi

**ODLUKU O IZMJENAMA I DOPUNAMA**

**ODLUKE O UTVRĐIVANJU KRITERIJA ZA ODREĐIVANJE PLAĆA ZAPOSLENIH U DJEČJEM VRTIĆU ZVIREK STUBIČKE TOPLICE**

**Članak 1.**

U Odluci o utvrđivanju kriterija za određivanje plaća zaposlenih u Dječjem vrtiću ZVIREK Stubičke Toplice (Službeni glasnik Krapinsko-zagorske županije br. 8/10, 14/10, 34A/14 i 33/19) članak 4. mijenja se i glasi:

**“**Članak 4.

(1) Koeficijenti za obračun plaće zaposlenika određuju se na sljedeći način:

|  |  |  |
| --- | --- | --- |
| NAZIV RADNOG MJESTA | STRUČNA SPREMA | KOEFICIJENT |
| 1. POSLOVI VOĐENJA VRTIĆA | | |
| 1.1. **Ravnatelj** | VSS | 2,317 |
| 1.2. **Ravnatelj** | VŠS | 2,037 |
| 2. STRUČNO-PEDAGOŠKA SLUŽBA | | |
| 2.1. **Stručni suradnik (psiholog, pedagog, stručnjak edukacijsko-rehabilitacijskog profila)** | | |
| * Sa položenim stručnim ispitom | VSS | 1,599 |
| * Bez položenog stručnog ispita | VSS | 1,357 |
| * Stručni suradnik - mentor | VSS | 1,788 |
| * Stručni suradnik - savjetnik | VSS | 1,948 |
| 2.2. **Odgojitelj** | | |
| * Sa položenim stručnim ispitom | VSS/VŠS | 1,599 / 1,490 |
| * Bez položenog stručnog ispita | VSS/VŠS | 1,357 / 1,187 |
| * Odgojitelj - mentor | VSS/VŠS | 1,788 / 1,614 |
| * Odgojitelj - savjetnik | VSS/VŠS | 1,948 / 1,706 |
| 2.3. **Odgojitelj - asistent za dijete s teškoćama u razvoju** | | |
| * Sa položenim stručnim ispitom | VSS/VŠS | 1,599 / 1,490 |
| * Bez položenog stručnog ispita | VSS/VŠS | 1,357 / 1,187 |
| * Odgojitelj - mentor | VSS/VŠS | 1,788 / 1,614 |
| * Odgojitelj - savjetnik | VSS/VŠS | 1,948 / 1,706 |
| 2.4. **Viša medicinska sestra / zdravstvena voditeljica** | VŠS | 1,490 |
| 3. ADMINISTRATIVNO-TEHNIČKA SLUŽBA | | |
| 3.1. **Voditelj računovodstva** | VŠS/VSS | 1,349 |
| 4. POMOĆNI POSLOVI | | |
| 4.1. **Kuharica** | SSS | 0,994 |
| 4.2. **Pomoćna kuharica** | PKV | 0,726 |
| 4.3. **Domar-ložač** | SSS | 0,994 |
| 4.4. **Spremačica** | NKV | 0,726 |

(2) Radnicima koji uz redovan program provode i posebne programe propisane Državnim pedagoškim standardom predškolskog odgoja i naobrazbe, osnovna neto plaća povećava se:

* za program predškole za 150 sati programa za 10%
* za program predškole za 250 sati programa za 15%
* za program igraonice za 10%
* za program folklora za 10%
* za program engleskog jezika za vođenje jedne skupine za 10%
* za program engleskog jezika za vođenje dvije skupine za 15%
* za program engleskog jezika za vođenje tri skupine za 20%.

(3) Kada se radni odnos zasniva s osobom koja ne ispunjava propisane uvjete iz članka 24. Zakona o predškolskom odgoju i obrazovanju (Narodne novine br. 10/97, 107/07, 94/13 i 98/19, dalje: Zakon), a na temelju odredbe članka 26. stavka 5. Zakona, primjenjuje se koeficijent za obračun plaće kao za odgojitelja (VSS/VŠS) bez položenog stručnog ispita.**”**

**Članak 2.**

(1) Ova Odluka stupa na snagu osmog dana od objave u Službenom glasniku Krapinsko-zagorske županije.

PREDSJEDNIK OPĆINSKOG VIJEĆA

OPĆINE STUBIČKE TOPLICE

Tomislav Mlinarić

DOSTAVITI:

1. Ministarstvo znanosti i obrazovanja, Donje Svetice 38, 10000 Zagreb
2. Krapinsko-zagorska županija, Upravni odjel za poslove Županijske skupštine, Magistratska 1, 49000 Krapina, *radi objave u Službenom glasniku Krapinsko-zagorske županije*
3. Dječji vrtić ZVIREK
4. Jedinstveni upravni odjel, ovdje
5. Arhiva, ovdje